jkorsvik/nowiki_second_scrape_merged huggingface dataset:
World Athletics

Det internasjonale friidrettsforbundet eller World Athletics (tidligere kjent som IAAF, International Association of Athletics Federations) er den øverste styrende organisasjonen for friidrett. Forbundet ble grunnlagt i 1912 under den første kongressen i Stockholm av representanter fra 17 nasjonale friidrettsforbund. World Athletics arbeider blant annet med standardisering av tidtaking og registrering og godkjenning av verdensrekorder. Forbundet organiserer også flere store stevner og mesterskap, blant annet:

VM i friidrett
VM i friidrett innendørs
VM i terrengløp
Verdenscupen i friidrett
Golden League
IAAF World Athletics FinalWorld Athleticss president er fra 19. august 2015 Sebastian Coe, som ble valgt etter at Lamine Diack hadde ledet forbundet siden 1999. Siden oktober 1993 har World Athletics hatt sitt hovedkvarter i Monaco.
World Athletics var tidligere kjent som IAAF, men byttet navn i november 2019.


== Presidenter ==
Siden etableringen av World Athletics i 1912 har organisasjonen hatt seks presidenter:


== Se også ==
Årets friidrettsutøver i verden


== Referanser ==


== Eksterne lenker ==
(en) Offisielt nettsted 
(en) World Athletics – kategori av bilder, video eller lyd på Commons
Cento

For organisasjonen, se CENTOCento er en by i provinsen Ferrara i Emilia-Romagna i Italia. Byen har 31 631 innbyggere (mars 2005).


== Kjente personer fra Cento ==
Guercino (1591–1666), maler.


== Referanser ==


== Eksterne lenker ==
(en) Offisielt nettsted 
(it) Offisielt nettsted 
(en) Cento – kategori av bilder, video eller lyd på Commons
Alger-avtalen

Alger-avtalen ble signert den 6. mars 1975 i Algerie av sjah Muhammed Reza Pahlavi for Iran og visepresident og viseformannen i det revolusjonære kommandorådet Saddam Hussein for Irak. Den fastla den omstridte grensen mellom Iran og Irak ved Shatt al-Arab. Avtaleteksten sier at denne avtalen skulle anses som endelig fastsettelse på grensen, men freden varte ikke lenge. Bare fem år senere begynte Iran–Irak-krigen over det som de to nasjonene hadde blitt enige om, Shatt al-Arab.
For de kurdiske opprørerne i Irak var denne avtalen en katastrofe. All utenlandsk støtte de hadde fått gjennom Iran opphørte med øyeblikkelig virkning. I løpet av få uker var de kurdiske peshmerga-styrkene nedkjempet. Opprørslederen Mustafa Barzani og hans menn måtte gi fra seg sine våpen for å bli akseptert som flyktninger. Barzani døde  på et sjukehus i USA to år seinere. Dog var heller ikke det kurdiske spørsmålet endelig avsluttet gjennom Alger-avtalen. Under krigen mellom Iran og Irak tok nye peshmergas opp kampen mot de arabiske okkupantene.
Fylkesvei 176

Fylkesvei 176 (Fv176) går mellom Dal i Ullensaker og Kneppe i Nannestad. Veiens lengde er 10,9 km.
Veien forlater E6 ved Dal og går vestover til Nordmoen og derfra sørover til Kneppe ved Oslo lufthavn.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Viken fylke ===

UllensakerKolonivegen 

EidsvollKolonivegen 

UllensakerSessvollvegen 

NannestadSessvollvegen 

Gardermovegen 

Uten navn 


== Eksterne lenker ==
Vegvesenets vegkart
(no) Statens vegvesen – trafikkmeldinger Fv176
(no) Statens vegvesen – trafikkmeldinger
Fylkesvei 180

Fylkesvei 180 går mellom Lygna i Gran og Nebbenes i Eidsvoll.
Veien forlater E6 ved Nebbenes og går nordover først rundt Hurdalsjøen forbi Brustad og Prestegardshagan i Hurdal og derfra vestover forbi Klokkermoen og Skrukkelisjøen til Lygna der den møter riksvei 4.
Tidligere gikk riksvei 120 ikke langs Hurdalsjøen, men over Minneåsen langs dagens Fylkesvei 554 og Fylkesvei 513Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Innlandet fylke ===

GranSkrukkelivegen 


=== Viken fylke ===

HurdalSkrukkelivegen 

EidsvollØstre Hurdalveg 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv180
(no) Statens vegvesen – trafikkmeldinger
Katja Medbøe

Katja Maria Riosianu Medbøe (født 3. desember 1945, antatt død 13. november 1996 i Nordmarka) var en norsk skuespiller. 


== Liv og virke ==


=== Bakgrunn ===
Hun var datter av Odd Medbøe og søster av fotografen Harald Medbøe, skuespilleren Wenche Medbøe og journalisten Eva Fosse. Hun var blant annet kjent for sin rolle i «Hustruer»-filmene sammen med Frøydis Armand og Anne Marie Ottersen.


=== Skuespiller ===
Medbøe gikk Statens teaterskole fra 1964 til 1968 med praksisår ved Den Nationale Scene i Bergen der hun debuterte i 1968 i «Reddet» av Edward Bond. Hun ble fast ansatt ved Nationaltheatret i 1968, hvor hun ble helt frem til sin død. Hun hadde permisjoner for å arbeide ved Hålogaland Teater i Tromsø (ett år) der hun var med på oppstarten, Den Nationale Scene (ett år) og Fjernsynsteatret (to år). Hun deltok i et antall fjernsynsserier, blant andre Den som henger i en tråd (1980) og Jenny (1983).
I tillegg til film, fjernsyn og teater utmerket hun seg ved bokopplesninger som også er utgitt som lydbøker.
Høsten 1997 gav Kirkelig Kulturverksted ut en plate der Medbøe tolket poesien til lyrikeren Hans Børli. Musikeren Edvard Askeland satte toner til diktene. Innspillingen av plata Prøv å sette vinger på en stein var ferdig sommeren 1996, men fordi Medbøe lenge var savnet ble utgivelsen utsatt. Tidligere hadde Katja Medbøe gitt ut plate hvor hun leste dikt av Rolf Jacobsen.


=== Forsvinningen ===
Medbøe ble meldt savnet 12. november 1996 og funnet død i Nordmarka 3. mai 1997, nesten seks måneder senere. Ifølge datteren Eline Medbøe hadde Katja Medbøe tatt sitt eget liv.Medbøe hadde like før forsvinningen i lengre tid fått behandling for en hodeskade som hun pådro seg i mars 1996. Skaden voldte henne store vansker. Den siste tiden før sin forsvinning hadde hun hatt problemer med å stå på scenen i det skarpe scenelyset og gjennomføre sine roller. Disse opplysningene ble gjort kjent av Wenche Elena Medbøe, Katja Medbøes eldre søster, da hun på vegne av familien gikk bredt ut med en offentlig etterlysning den 4. desember 1996.


== Filmografi (utvalg) ==

1997 – Brent av frost

1996 – Hustruer III

1994 – Det var en gang...

1990 – Fuglekrigen

1990 – Bernard og Bianca i Australia

1986 – Fra en hunds dagbok

1986 – Nattseilere

1985 – Hustruer - ti år etter

1983 – Jenny

1979 – Rallarblod

1975 – Fru Inger til Østråt

1975 – Hustruer

1974 – Bobbys krig

1973 – Knut Formos siste jakt

1971 – Voldtekt


== Referanser ==


== Eksterne lenker ==
(en) Katja Medbøe – kategori av bilder, video eller lyd på Commons 
(en) Katja Medbøe på Internet Movie Database 
(no) Katja Medbøe hos Sceneweb 
(da) Katja Medbøe på Filmdatabasen 
(en) Katja Medbøe hos The Movie Database
Karim Khan

Karim Khan Zand (persisk: کریم خان زند), (født 1705, død 1779) var en iransk hersker av kurdisk eller lur opphav, som grunnla Zand-dynastiet, som styrte dagens Iran, Irak, Aserbajdsjan, Armenia, Georgia og små deler av Tyrkia og Russland.
Karim Khan var en av soldatene til Nadir Shah. Etter at Nadir Shah døde i 1747, havnet Persia i borgerkrig. Karim Khan, Abdolfath Khan og Ali Mardan Khan inngikk en avtale om å dele landet mellom seg og gi tronen til Ismail III, men samarbeidet endte etter Ali Mardan Khan invaderte Isfahan og drepte Abdolfah Khan. Karim Khan drepte så Ali Mardan Khan og invaderte hele Iran, med unntak av Khorasan, av respekt for Shahrokh Shah, barnebarn av Nadir Shah. Han tok likefullt tittelen sjah og kalte seg Vakil ar-Ra'aayaa (folkets advokat; folkets verge).
Under hans styre ble relasjonene med Storbritannia gjenopptatt og han tillot Østindiakompaniet å ha en handelsstasjon i det sørlige Iran. Han gjorde Shiraz til sin hovedstad og beordret en arkitektonisk opprusting. Etter hans død brøt borgerkrigen ut igjen, og ingen av hans etterkommere klarte å styre landet så effektivt som han, inntil Agha Muhammed Khan og qajar-dynastiet kom til makten.


== Eksterne lenker ==
Irans historie: Zand-dynastiet
Karim Khans portrett
Fylkesvei 181

Fylkesvei 181 (Fv181) går mellom Boksrud i Eidsvoll og Sagstua i Nord-Odal.
Veien forlater E6 ved Boksrud og går østover forbi Hammerstad, Vegamot og Eidsvoll stasjon der den krysser Vorma, forbi Eidsvoll sentrum og videre østover til Sagstua ved Sand.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Viken fylke ===

EidsvollUten navn 

Trondheimsvegen 


=== Innlandet fylke ===

Nord-OdalEidsvollsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv181
(no) Statens vegvesen – trafikkmeldinger
Gravferdsstønad

Gravferdsstønad er en behovsprøvet ytelse som NAV administrerer. Det kan dekkes faktiske og nødvendige utgifter til gravferden med inntil kr 22 083,- (per mars 2014) for personer som var medlemmer av folketrygden og ikke hadde formue, pensjon eller forsikringsordninger som dekker utgiftene til begravelse. Båretransport til gravplass utover 20 km blir dekket utover egenandel på 2 208 kroner. Særlige regler gjelder om dødsfallet skjedde i utlandet.
Det må søkes om gravferdsstønad, og utgiftene må dokumenteres.
Inntil 1. januar 2003 var det i tillegg til den behovsprøvde stønaden en generell dekning på kr 4 000, som ble gitt uten hensyn til avdødes økonomiske situasjon, men denne ble da avviklet.


== Referanser ==


== Eksterne lenker ==
NAV: Stønad ved gravferd og båretransport
William Knox D’Arcy

William Knox D'Arcy (født 11. oktober 1849 i Newton Abbot i Devon i England, død 1. mai 1917 i Stanmore i Middlesex) var en av grunnleggerne av olje- og petrokjemisk industrien i Persia (Iran).


== Liv og virke ==


=== Bakgrunn ===
Han ble født i Newton Abbot i England. Faren var advokat. Han gikk på Westminster School til 1866 da familien emigrerte til Australia og slo seg ned i Rockhampton i Queensland. D'Arcy fortsatte sine studier og valgte å utdanne seg innen jus.


=== Forretningskarriere ===
Han sluttet seg senere til sin fars advokatforretning. Han gjorde det godt og begynte å spekulere, innledningsvis i landeiendommer. I 1872 giftet han seg med Elena Birkbeck fra Rockhampton.
I 1882 ble han partner i et syndikat sammen med Thomas, Frederick og Edwin Morgan. De åpnet en gruve i Ironstone Mountain (senere omdøpt til Mount Morgan). I oktober 1886 ble D'Arcy direktør og største aksjeeier i syndikatet Mount Morgan Gold Mining Company. I 1889 flyttet han og familien til England med en betydelig formue der han kjøpte Stanmore Hall, Bylaugh Park og et hus på Grosvenor Square. Hans kone Elena døde i 1897 og i 1899 giftet han seg med Nina Boucicault, også hun fra Rockhampton.


=== Persia ===
I 1900 gikk han med på å finansiere leting etter olje og mineraler i Persia ledet av Wolff, Kitabgi og Cotte. Forhandlinger med sjahen begynte i 1901 og med et tilbud på £10 000 ble en seksti års avtale om leting etter olje sikret i mai. Leteområdet dekket 1,2 millioner km². Et borelag under George B. Reynolds ble sendt til Persia og begynte letingen. I 1903 ble et selskap dannet, og D'Arcy måtte bruke £500 000 for å dekke utgiftene. Falske forhåpninger ble vekket i 1904 og D'Arcy ble tvunget til å finne mer finansiell støtte. Burmah Oil Company gikk med på å legge inn £100 000 i foretaket mot mange av aksjene. 
Leteboring i det sørlige Persia fortsatte til 1907. Da ble letingen flyttet til Masjid-I-Sulaiman (Maidan-i-Naftun). Leteboring begynte på et sted i januar 1908 og på et annet i nærheten i mars. I april var foretaket i ferd med å kollapse, og D'Arcy var nesten konkurs, men den 16. mai fant mang tegn på petroleumsforekomster og den 26. mai ble olje funnet på 400 meters dyp.
I april 1909 ble Anglo-Persian Oil Company (APOC) stiftet, og D'Arcy ble selskapets direktør. Selskapet ble senere British Petroleum. I 1911 hadde APOC strukket en oljeledning til et raffineri ved Abadan. I 1912 ble Mount Morgan-selskapet tatt opp på børsen i London og D'Arcy ble valgt til styreformann.


== Referanser ==


== Litteratur ==
Carment, David (2006). «D'Arcy, William Knox (1849 - 1917)». Australian Dictionary of Biography, Online Edition. Australian National University. Besøkt 4. april 2007.
Fylkesvei 177

Fylkesvei 177 (Fv177) går mellom Minnesund i Eidsvoll og Årnes i Nes. Veiens lengde er 37,8 km.
Veien forlater fylkesvei 33 ved Minnesund og går sørover langs østsiden av Vorma forbi Eidsvoll og Styri via Fenstad til Vormsund og Årnes der den krysser Glomma.
Før 1. januar 2010 var veien riksvei, etter at regionsreformen trådte i kraft har den status som fylkesvei.


== Kommuner og knutepunkter ==


=== Viken fylke ===

EidsvollØstsidavegen 

SanderOdalsvegen 

Nesvegen 

NesEidsvollvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv177
(no) Statens vegvesen – trafikkmeldinger
NBUF

Ung Baptist eller Norske Baptisters Barne- og Ungdomsforbund er en frivillig kristen barne- og ungdomsorganisasjon under Det Norske Baptistsamfunn. Ung Baptist ble stiftet 1922 og har lokallag i flertallat av norske baptistmenigheter.. NBUF blir ledet av et landsstyre på 7 medlemmer fra hele landet.


== Info om Ung Baptist arbeid ==
NBUF arbeider årlig med et visst antall prosjekter. I tillegg til de faste arbeidsoppgaver jobber Ung baptist med følgende områder:

Formidle støtte direkte til lokalt arbeid gjennom frifond-midlene.
Lederutvikling
Fellesarrangementer for barn- og unge fra ulike stede


== Eksterne lenker ==
Ung Baptists nettsted
David (andre betydninger)

David er et mannsnavn.
Kong David av Israel (ca. 1011–971 f.Kr.) er en viktig person i Bibelen og Koranen. Han er satt høyt av alle de tre monoteistisk religionene, hvor han er ansett som en jødisk helt og stamfar til Messias, i kristen tradisjon Jesus og innen islam Muhammed. På grunn av dette er navnet, i tallrike variasjoner på ulike språk, et vanlig navn blant jøder, kristne og muslimer. 
Samtlige senere varianter av «David» kan bli sett på som en eller annen form av David i Bibelen/Koranen, selv om navnet iblant stammer fra et annet lands historie og kultur. For eksempel har den walisiske versjonen «Daffyd» vært navnet til mange fremtredende mennesker, fra tidlig middelalder frem til i dag.
David kan også referere til:
Personer:

St. David, Wales' beskytter
David av Sasun, litterær helt fra Armenia
David I av Skottland, tidligere konge av Skottland
David II av Skottland, tidligere konge av Skottland
David (skuespiller) (1908 – 1981), indisk skuespiller
Jacques-Louis David (1748 – 1825), fransk maler
Karel David (født 1964), tsjekkisk langdistanse-løperKunst:

David (Michelangelo), skulptur av Michelangelo
David (Donatello), skulptur av Donatello
David (Bernini), skulptur av Gian Lorenzo Bernini
David (Verrocchio), skulptur av Andrea del VerrochioFilmer:

Kong David (film), film om den bibelske figuren fra 1985, med Richard Gere som hovedpersonSteder:

Camp David, en militærforlegning som fungerer som den amerikanske presidentens landsted utenfor Washington, DC, hvor disse avtalene fant sted:
Camp David-avtalen fra 1978, fredsavtale mellom Israel og Egypt
Camp David-avtalen (2000), fredsavtale mellom israelere og palestinere
David, Panama
David, Kentucky
David City, Nebraska
St. David, Arizona
St. David, Illinois
St. David's, Pennsylvania
St David's, WalesAnnet:

David (bil), spansk bilfabrikk (1913–1923 og 1951–1957)
David Sunflower Seeds, ConAgra Foods merke
Orkanen David, orkan fra 1979
The David (rockegruppe), psykedelisk rockegruppe fra 1960-tallet
A band called David, kristen musikkgruppe fra California
Riviera Country Club

Riviera Country Club er en golfklubb i Los Angeles, beliggende i det eksklusive nabolaget Pacific Palisades et kvartal unna Sunset Boulevard. Klubben åpnet i 1926 og har en mesterskapsbane tegnet av arkitekten George C. Thomas. Den har vært vert for US Open Championship i 1948, PGA-mesterskapet i 1983 og 1995 og US Senior Open i 1998. Den er også fast vert for Nissan Open, også kjent som Los Angeles Open, på PGA-touren.


== Eksterne lenker ==
(en) Offisielt nettsted 
(en) Riviera Country Club (Pacific Palisades) – kategori av bilder, video eller lyd på Commons
PGA National Golf Club

PGA National Golf Club er en golfklubb i Palm Beach Gardens i Florida, beliggende i et privat rekreasjonsområde med hotell, bungalower til utleie, spa, treningssenter, tennisklubb og restauranter. Golfklubben har fem golfbaner av mesterskapskvalitet, og har vært scene for mange store golfturneringer, inkludert Ryder Cup, PGA-mesterskapet og, fra 1982 til 2000, Senior PGA Championship.


== Golfbaner ==
The Champ – åpnet i 1981, ombygget av Jack Nicklaus.
The General – åpnet i 1984, tegnet av Arnold Palmer.
The Estate – åpnet i 1984.
The Haig – åpnet i 1980. Oppkalt etter Walter Hagen.
The Squire – åpnet i 1981. Oppkalt etter Gene Sarazen.


== Eksterne lenker ==
PGA National Resort & Spa
PGA National Members Club
Åstkjørkja

Åstkjørkja er en varde på toppen av fjelltoppen Åstfjell på Øyerfjellet. Varden har en fasong som gjør at den likner på en kirke på avstand, derav navnet. Hver sommer avholdes det sommergudstjeneste her. Rondanestien passerer Åstkjørkja, på vei mellom turisthyttene Djupsli og Vetåbua.
Et fjellalter på Åstkjørkja ble vigslet av biskop Solveig Fiske den 26. juli 2015.


== Referanser ==
NCL

NCL kan referere til:

Norwegian Cruise Line, et tidligere norskeid Miami-basert cruiserederi eid av Star Cruises, grunnlagt som Norwegian Caribbean Lines i 1966 av Knut Utstein Kloster og Ted Arison.
ISO 3166-1 alfa-3-koden til Ny-Caledonia
Sistan og Balutsjistan

Sistan og Balutsjistan (persisk:  ‏استان سیستان و بلوچستان‎‎‎, Ostān-e Sīstān-o Balūchestān, tidl. Sistān og Balūchistān) er en av de 31 provinsene i Iran. Den ligger sørøst i landet på grensen til Pakistan og Afghanistan, og dens hovedstad er Zahedan med en befolkning på 587 730 innbyggere.Provinsen er den nest største i Iran, med et areal på 181 785 km² og en befolkning på 2 775 014 mennesker. Den er også en av de mest underutviklede og fattigste regionene i landet.
I sør og vest i Sistan og Balutsjistan er folk hovedsakelig balutsjer og snakker balutsji. Navnet Balutsjistan på persisk betyr «landet til balutsjene». På lignende vis kommer det persiske navnet Sistān fra det gammelpersiske Sakastāna som betyr «landet til sakaene».
Sjia-lederen ayatollah Sistani (Ali al-Husayni al-Sistani, født 1930) er fra Sistān. Han bor for tiden i Najaf i Irak.
I 2013 ble provinsen rammet av et kraftig jordskjelv.


== Administrativ inndeling ==
Fylkene i provinsen er  Chabahar, Qasar-qand, Dalgan, Hirmand, Iranshahr, Khash, Konarak, Nikshahr, Saravan, Sarbaz, Soran, Zabol, Zaboli, Zahedan og Zehak.

		


== Referanser ==


== Eksterne lenker ==
Offisielt nettsted 
(en) Sistan and Baluchestan Province – kategori av bilder, video eller lyd på Commons 
Chabahar frihandelssone, Sistan og Balutsjistan
Toghril beg

Toghril beg, også kjent som Tughril beg, (født ca. 990, død 1063) var en tyrkisk stammehøvding som grunnla seldsjukkdynastiet, oppkalt etter sin farfar Seldsjuk.Toghril beg organiserte Det store seldsjukkriket i 1037, et rike som kom til å herske over Iran, Irak, samt deler av Syria og Lilleasia. Toghril ble gjort til «sultan» av kalifen i Bagdad etter hærtakelsen av byen i 1055, og overtok protektoratet av kalifene.Toghril-ætten regjerte Iran og Irak fram til 1194, mens en sidelinje av dynastiet regjerte seldsjukkriket i Anatolia fra Konya helt til riket ble erobret av Fyrstedømmet Karaman.Toghril døde i 1063 og ble etterfulgt av sin nevø Alp Arslan.


== Referanser ==
Willys

Willys var et amerikansk bilmerke eid av Willys-Overland Motors.  De er mest kjent som opphavet til Jeep.
I 1908 kjøpte John North Willys Overland Wheel Company, og i 1912 omdøpte han selskapet til Willys-Overland Motor Company.  Fra 1912 til 1918 var Willys den nest største bilprodusenten i USA (etter Ford).  I 1936 ble selskapet reorganisert som Willys-Overland Motors.
Produksjon av Willys MB eller «krigsjeepen» begynte i 1941, og nesten 360 000 ble produsert før andre verdenskrig var slutt.
Etter krigen produserte Willys sivile jeeper, og først ut var CJ-2A.
I 1953 kjøpte Kaiser Motors opp selskapet, og endret navnet til Willys Motor Company.  I 1963 ble det hetende Kaiser-Jeep Corporation.  I 1965 forsvant Willys-navnet fullstendig.


== Eksterne lenker ==
(en) Willys-Overland Motors – kategori av bilder, video eller lyd på Commons
Alamut

Alamut var en gang en fjellfestning i de karrige fjellene sør for Kaspihavet, nær Qazvin, rundt 100 km fra dagens Teheran i Iran. Bare ruiner er igjen av denne festningen i dag.
Festningen ble bygd i 840 ifølge Hamdollah Mostowfi på 2100 meters høyde. Den ble bygd på en måte som hadde bare en mulig inngang, noe som gjorde det ekstremt vanskelig å erobre festningen. Fortet har et uvanlig system for vanntilførsel.
I 1090 ble festningen invadert og okkupert av de mektige hashshashin (som har gitt navnet til engelske assasins, «snikmordere»), og ble da kjent for sine hager og bibliotek. Ruinene av 23 andre festninger fins i nærheten. 
Alamut-festningen ble ødelagt 15. desember 1256 av Hulagu Khan som del av den mongolske offensiven på det islamske Sørvest-Asia. Selve festningen kunne ikke tas, men Ruknuddin Khor-shah overgav den uten kamp, i et forgjeves håp om at Hulagu ville vise nåde.


== Kilder ==
https://web.archive.org/web/20050216084109/http://www.vmfa.state.va.us/worlds/worlds_hulagu_khan_68_8_53.html (besøkt 23. februar 2005)


== Eksterne lenker ==
(en) Alamut Castle – kategori av bilder, video eller lyd på Commons
NOR

NOR, Nor eller nor kan ha flere betydninger:

Injunksjon, sannhetsfunksjon
Kong Nor, sagnkonge
Nor stasjon på Solørbanen i Hedmark
Nora, fornavn som Nor er en variant av
Norge, forkortet NOR ifølge ISO 3166
Norsk Ordinært Skipsregister
nor, betegnelse på et spedbarn
nor, et trangt sund


== Se også ==
Nore (peker)
Rasht

Rasht (persisk: رشت‎)  er hovedstaden i Gilan-provinsen i det nordvestre Iran. Den er et betydelig handelssenter mellom Kaukasus, Russland og Iran gjennom sin havn Bandar-e Anzali. Rasht er også et betydelig turistsenter.
I 1991 hadde byen er befolkning på 340 637, men det er anslått at den har vokst ca. 500 000 per 2011. Folket snakker gileki, en særskilt dialekt av persisk.


== Geografi og klima ==
Rasht ligger mellom kysten av Kaspihavet og bakkene ved Alborz-fjellrekken på en gren av Sefid Rud. Den er rundt 30 km fra Kaspihavet. Rasht er fuktig, regnfullt, og det blåser ofte. En nordvestlig vind blåser fra Kaspihavet mot sørøst. Rasht mottar rundt 1000-1200 mm med årlig nedbør i form av regn. Temperaturen faller sjelden under frysepunktet, og gjennomsnittstemperaturen i 1996 var 20,9°C.


== Tidslinje ==
682: Rasht blir for første gang nevnt i historiske dokument
1669: Stenka Razin, en russisk sjømann, plyndret byen
1722–34: okkupert av Peter den store
1901: en omfattende epidemi rammer byen.
1917–20: De russiske og britiske væpnede styrkene kjemper i havnebyen Bandar-e Anzali og Rasht. Britene trekker seg tilbake og russerne okkuperer området. I 1920 startet russiske bolsjeviker en storbrann i en basar, noe som førte til at mange innbyggere reiste i midlertidig eksil.
1937: et opprør, satt i gang av ønsket om å ta en «veiavgift» fra russerne, ble slått ned
1977: Rasht Universitet ble etablert


== Referanser ==


== Eksterne lenker ==
(fa) Offisielt nettsted 
(en) Rasht – kategori av bilder, video eller lyd på Commons 
Bilder på Guilan.net
Byen Rashts informasjonssenter
Iran Chamber Society: Rasht
Iran Chamber of commerce, Industries & Mines: Gilan 
Encyclopedia of the Orient Arkivert 3. mars 2016 hos Wayback Machine.